**Afleveringsspørgsmål til undersøgelse af marin biotop.**

Besvarelse af alle spørgsmål tæller som en rapport. Der forventes grundige forklaringer. Fremgangsmåderne som blev benyttet af de forskellige grupper skal alle have styr på.

**1: Ilt i vandsøjlen**

Forklar hvordan iltforholdene ned gennem vandsøjlen i Øresund på 30 meter vand kunne se ud i en varm, vindstille sommerperiode (med springlagsdannelse)?

Sammenlign med jeres resultater og giv en forklaring.

**2: Ilt i tang-skoven**

Forklar resultaterne af iltmålingerne i de to flasker med tang, der havde stået i hhv. lys og mørke i nogle døgn (blå tal i skema).

Hvilken betydning har tangskove for biotopen?

**3: Ilt i bunden**

Forklar resultaterne af iltforbruget i vandet over bundprøven, som havde stået et døgn. Vurdér risikoen for iltsvind ved bunden (røde tal i skema).

Hvorfor er det ofte i lavvandede fjorde der opstår iltsvind og bundvendinger?

**4: Springlag**

Forklar om springlag i Øresund. Kunne I konstatere springlag ud fra jeres resultater?

Ville I forvente et springlag længere ude i Øresund på eksempelvis 30 meters dybde (tip: inddrag vand der kommer fra Østersøen og vand der kommer fra Nordsøen samt årstiden)?

**5:Produktion**

Udregn BPP (i g C/L/døgn) ud fra iltmålingerne i resultatskemaet. Brug målingerne af vand prøver i lys og mørke og startmålingen (grønne tal samt startværdi). Husk ligningen BPP=NPP+R.

 Tip: Et gram udskilt O2 svarer til en produktion på 0,38 g C. Der går 1000 mg på et gram.

Hvordan ville det påvirke estimatet af produktionen, hvis der ved et tilfælde var kommet en tangloppe i mørkeflasken?

**6: Næringssalte og alger**

Hvorfor skal planter (og alger) have næringssalte (tænk på grundstofferne N og P som indgår i næringssaltene)?

Forklar resultaterne af jeres målinger af næringssalte (indddrag gerne årstiden i forklaringen). Passer mængden af næringssalte med resultaterne for secchiskiven?

Hvilke konsekvenser har det, hvis der udledes en masse næringssalte fra Kastrup Havn?

**7: Fødenet**

Tegn et fødenet hvor dyrene og planterne, som I fangede, indgår (**Hestereje, tangreje, planteplankton, vandmand, tangsnarre, tangnål, krabbe, dyreplankton, fladfisk, sandorm, torsk, blåmusling, nedbrydere**…).

Angiv hvor nedbryderkæden og græsningskæden findes.

**8: Tilpasninger**

Vælg et af de indsamlede dyr eller planter og beskriv dens særlige tilpasninger til det miljø den lever i. Inddrag også gerne deres livs-cyklus.

**9. Respiration hos krabbe og mus (kun hvis forsøget er lavet)**

Hvad viste resultaterne fra respirationsforsøget med krabben (evt. også med mus)?

**10: Konklusion**

Skriv en kort konklusion på undersøgelsen.

God fornøjelse.

KR.